Document ID: 31982D0315

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 5ης Μαΐου 1982
περί διαπιστώσεως ότι η εισαγωγή της συσκευής με την ονομασία «Tracor - digital signal analyzer, model TN-1500-8 A, with accessories» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου
(82/315/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δσμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε από τον κανονισμό (ΕΟΚ) αριθ. 1027/79 (2),
τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3) και ιδίως το άρθρο 7,
Εκτιμώντας:
ότι η γερμανική κυβέρνηση, με επιστολή της της 9ης Νοεμβρίου 1981, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Tracor - digital signal analyzer, model TN-1500-8 A, with accessories» που παραγγέλθηκε στις 6 Αυγούστου 1979 και που προορίζεται να χρησιμοποιηθεί για μελέτες υπερταχείας φωτομετρίας των πρωτογενών μηχανισμών της φωτοσύνθεσης και της φωτοδεκτικότητας, πρέπει να θεωρηθεί ή όχι ως επιστημονική, καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·
ότι, σύμφωνα με τις διατάξεις του άρθρου 7 παράγρφαος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 19 Απριλίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·
ότι από την εξέταση αυτή συνάγεται ότι η εν λόγω συσκευή είναι ένας αναλυτής σημάτων·
ότι δεν έχει τα αντικειμενικά χαρακτηριστικά, τα οποία την καθιστούν κατάλληλη για την επιστημονική έρευνα· ότι, εξάλλου, οι συσκευές του είδους αυτού χρησιμοποιούνται κυρίως για την άσκηση επιστημονικών δραστηριοτήτων· ότι, η στην προκειμένη περίπτωση χρησιμοποίηση της εν λόγω συσκευής δεν θα ήταν δυνατό, μόνη της, να προσδώσει το χαρακτήρα της επιστημονικής συσκευής· ότι δεν δικαιολογείται, συνεπώς, η παραχώρηση ατελείας στην εν λόγω συσκευή,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η εισαγωγή της συσκευής με την ονομασία «Tracor - digital signal analyzer, model TN-1500-8 A, with accessories» που αποτελεί αντικείμενο της αιτήσεως της γερμανικής κυβερνήσεως της 9ης Νοεμβρίου 1981, δεν δύναται να πραγματοποιηθεί ατελώς ως προς τους δασμούς του Κοινού Δασμολογίου.
Άρθρο 2
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 5 Μαΐου 1982.

Labels: 3
16
1